
TECHNICKÁ   SPRÁVA



Identifikačné údaje stavby a investora:

Názov stavby : 		Revitalizácia vstupného areálu Dobšinskej ľadovej 					jaskyne a revitalizácia nástupných centier NP Slovenský raj
Umiestnenie stavby : 	Stratená - Píla
Katastrálne územie :	Stratená
Okres:	Rožňava
Kraj :				Košický
Investor :	Obec Stratená , Stratená č. 46 , 049 71 Stratená
Objednávateľ PD :	Obec Stratená , Stratená č. 46 , 049 71 Stratená
Charakter stavby :	Novostavba
Zhotoviteľ projektovej dokumentácie :
				Ing. Radovan Gréč ,Starozagorská 43, 040 23 Košice 
Číslo zákazky :		02.12.2012
Stupeň projektu :		Projekt stavby – stavebné povolenie – realizácia stavby

Základné údaje charakterizujúce stavbu a prevádzku:

Obsahom tohto projektu je riešenie objektu vstupnej brány do Národného parku – Slovenský raj v katastri obce Stratená , jej architektonické stvárnenie a materiálovo - technické riešenie .

Umiestnenie vstupnej brány:Stratená - Píla

Projekt stavby rieši:

-objektvstupnej brány – architektonicko-konštrukčné riešenie
-osadenie vstupnej brány - priestorové
-statiku stavby

Obsah a rozsah dokumentácie je vypracovaný v súlade s platným zákonom č. 50/1976 o územnom plánovaní a stavebnom poriadku ( Stavebný zákon ) v znení neskorších predpisov (Z.č.237/2000), v súlade s vyhláškou č.453/2000 Z.z., ktorou sa vykonávajú niektoré ustanovenia tohto zákona ako aj ďalších predpisov súvisiacich s prípravou a realizáciou stavieb. 

Prehľad východiskových podkladov:

	Zhotoveniu dokumentácie pre účely vydania povolenia predchádzali konzultácie s objednávateľom, ako aj s budúcim prevádzkovateľom.

Ďalej pre spracovanie projektu boli použité nasledovné podklady :
· Kópia z katastrálnej mapy riešenej lokality
· Kópia výpisu z listu vlastníctva evidovaného na odbore katastra nehnuteľnosti 
· Zameranie skutkového stavu
· Technické podklady 
· Vyjadrenia orgánov štátnej správy
· Vyjadrenia správcov podzemných a nadzemných vedení

Členenie stavby na prevádzkové súbory a stavebné objekty , etapizácia stavby:
Nedelí sa

Zdôvodnenie stavby na danom území:

Stavba je navrhnutá v súlade s dlhodobou stratégiou obce .Tvaroslovie vstupných brán je volené ako jednotné , pre vytypované vstupy do NP Slovenskýraj/....Dobšinská ľadová jaskyňa , Hrabušice,Stratená,Letanovce,Spišské Tomášovce,Smižany a Mlynky /

Začlenenie stavby do jestvujúcej krajiny a budúce využitie územia:

Riešenie vychádzalo s daných možností plošného a výškového začlenenia stavby do okolia. 

Jestvujúci stav:

	Parcela sa nachádza v obci Stratená – východný vstup.Okolité parcely sú zastavané rôznorodými objektmi. Dopravné napojenie – Štátna cesta I/67. Hlavný peší ťah je z priľahlého parkoviska.

Navrhovaný stav:

TEU:

Výška max v hrebeni strechy	+6,40 m´/od upraveného terénu/
Celková plocha – zastavaná	18,80m2

Architektonické riešenie:

	Pri návrhu brány boli zohľadnené lokálne tradície výstavby , doplnené o moderné prvky.
	Jedná sa o jednoduchú stavbu , celodrevenú . Veľkosť danej konštrukcie je podmienená funkčnosťou a vhodnosťou osadenia do daného prostredia . Samotné teleso brány je tvorené z prírodného dreva – guľatiny , zbavenej kôry a opracovanej 
tak , aby boli zachované prvky drevnej hmoty čo najviac v pôvodnej forme. Odrezané konáre je nutné zanechať v dĺžke cca 70-150 mm , aby bola priznaná podstata rastu stromu .
	Písmo „NP Slovenský raj“  je volené ako moderný prvok z medeného plechu , centrálne osadené na väznici.
	Stĺpy sú dotvorené znakom Národného parku a obce v katastriktorom sa brána nachádza, alebo obce ktorá bránu financovala a zrealizovala. Znaky sú vytvorené z dreva – ako drevorezba.
	Zastrešenie je riešené tradične k danej lokalite – drevený šindel , uloženie základné.
	Zdobné prvky na ukončení väzníc sú riešené len rezbársky , nekolorované.


Spoločné záväzné prvky výstavby :

· drevná hmota ako neopracované prírodné drevo zbavené kôry
· statika založenia a minimálne profily dreva
· farebné riešenie drevnej hmoty – odtieň finálneho krycieho náteru
· tvarové riešenie brány ako celku
· strecha drevená  
· osadenie minimálne znaku/erbu/ obce a NP - Slovenský raj 
· centrálne osadený text „ NÁRODNÝ PARK SLOVENSKÝ RAJ „
· text NPSR medený plech osadený na minimálne 10 mm podklade / vodostála doska/ a kotvený do väznice bez viditeľného spoja.

Spoločné nezáväzné prvky výstavby :

· dotvorenie výrazu miestnymi rezbármi / po dohovore s autorom projektu /
· potreba a počet informačných tabúľ 
· náhrada medeného plechu – titánzinkovým plechom
· zmena použitia materiálu pri znakoch a erboch obcí

Všetky zmeny musia byť zrealizované spoločne na všetkých bránach.

Konštrukčné riešenie:

Búracie práce: 
Stavba si nevyžaduje búracie práce .

Výkopové práce:
Výkopové práce budú prevedené strojne s ručným dočistením základovej škáry. Trieda zeminy sa uvažuje TR.3-4. Výkopok bude odvezený na skládku v rámci obce  a ponechaný na pozemku na konečné terénne úpravy. Hladina podzemnej vody sa uvažuje pod úrovňou základovej škáry.

Netreba zabudnúť na vytýčenie podzemných vedení.

Základové konštrukcie:
Viď statika stavby. Objekt bude založený na základových monolitických betónových pätkách , vystužených betonárskou oceľou.

Vertikálne ,horizontálne nosné konštrukcie:
Nosný systém je tvorený drevenými prvkami – viď projekt statika stavby a výkres AS.

Hydroizolácie:
Hydroizolácie v základovej časti proti  zemnej vlhkosti sú asfaltovým náterom a asfaltovým nataveným pásom.

Ošetrenie dreva v časti základu:
· 1x bochemit QB Profi
· 1x penetračný náter asfaltový
· 1x asfaltový náter
· 1x pás hydroizolačný
· 1x asfaltový náter
· Oplechovanie plechom

Strecha:
Sedlová, krytina drevená. / drevený šindel šírky 80-150 mm , základné kladenie /

Ošetrenie dreva:

· Proti drevokazným hubám , škodcom a plesniam / napr.Bochemit QB Profi /
· Vrchný náter – farba palisander svetlý / napr. Chemolux S –extra /
· V časti základov + Lak asfaltový / napr. Teluria - A 1010 /
· /Viď priložené karty údajov/

Doporučujem realizáciu ochranných náterov vzhľadom na ich charakteristiky mimo územie NP.

Klampiarske výrobky:
[bookmark: _GoBack]Klampiarske výrobky z medeného plechu ./ náhrada titán zinkový plech /

Zámočnícke výrobky:
Všetky kovové výrobky budú oceľové , celoplošne pozinkované.

Charakteristika územia, dotknuté ochranné pásma, požiadavky na demolácie a výrub zelene

· Ochranné pásma jestvujúcichinžinierskych sietí budú pri realizácii stavby dodržané v súlade s požiadavkami platných predpisov a technických noriem. 

Pred zahájením výstavby je nutné osloviť správcov podzemných sietí , na zakreslenie a vytýčenie podzemných sietí dotknutých výstavbou základových konštrukcií.

· Výrub stromov sa nevyžaduje.
· Stavba sa nachádza v chránenom území NP Slovenský raj.

Investor zabezpečí kladné stanoviská a rozhodnutia orgánov štátnej správy a dotknutých organizácii k predmetnej výstavbe.

Vplyv stavby na životné prostredie

Stavba je navrhnutá tak , aby mala čo najmenší negatívny dopad na životné prostredie. Stavebné materiály sú navrhnuté tak , aby splnili technické a hygienické platné normy STN.Pri výstavbe , stavebná suť z búracích prác bude odvezená na skládku odpadu . Vykopaná zemina a ornica bude odvezená na skládku depóniía použitá na konečné terénne úpravy.Navrhovaná stavba nebude mať počas prevádzky negatívny vplyv na životné prostredie.

Zhromaždenie všetkých odpadov prebieha na vyhradených a označených miestach, ktoré sú zabezpečené proti úniku nežiaducich látok do životného prostredia. 
V prevádzke bude odpad priebežne zhromažďovaný do doby zabezpečenia jeho zneškodnenia v zariadeniach pre tento účel určených. Pre zabezpečenie zneškodňovania uvedených odpadov podľa platnej legislatívy v odpadovom hospodárstve bude uzatvorená zmluva s oprávnenou organizáciou v Zmysle zákona č. 223/2001. Uvedená firma musí vlastniť na túto činnosť príslušné povolenia orgánov štátnej správy v odpadovom hospodárstve, pričom odobraté odpady budú firmou prepravené k prevádzkovateľom zariadení na zneškodňovanie odpadov ( skládky, spaľovne nebezpečného odpadu ), alebo budú upravené na zariadeniach pre úpravu odpadov vákuovo destiláciou, extrakciou prípadne fyzikálnou úpravou. Odber odpadov sa uskutoční v zmluvne dohodnutých termínoch. 

Organizácie – vykonávajúce zmluvné zneškodnenie odpadov musia byť na tieto úkony spôsobilé v zmysle Zákona č. 223/2001.
Užívateľ vypracuje aktualizovaný Program odpadového hospodárstva v zmysle vyhlášky č. 283/2001.

Predpokladaný odpad zo stavby
Odpady vznikajúce počas výstavby objektu budú likvidované realizačnými firmami, prípadne špeciálnymi firmami k tomu oprávnenými. 

17.09.04	zmiešaný odpad zo stavieb a demolácii
17.01.01 betón
17.01.07 zmesy betónu a ostatné
17.02.01 drevo
17.02.02 sklo
17.02.03 plasty
17.04.05   železo a oceľ
17.05.04 zemina
Predpokladané množstvo odpadu  - cca 0,30 t

Vecné a časové väzby na okolitú zástavbu a súvisiace investície

· Investor  zabezpečí vypratanie a uvoľneniepozemku pred začatím výstavby.
· Investor zabezpečí „ iný vzťah „ k pozemkom , ktorých nie je vlastníkom.
· Investor zabezpečí vytýčenie podzemných vedení – správcov sietí

Bezpečnosť práce:
Pri práci je nutné dodržiavať predpisy bezpečnosti práce - zák. 124/2006 a následné súvisiace predpisy.
Požiarna ochrana objektu
Výstavba vzhľadom k protipožiarnej ochrane nemá negatívny dopad na okolie .

Košice  12.2013
Vypracoval:Ing.Gréč Radovan

